གཤིས་དང་མའི་ཡན་ལ་འཆོར་གི
སྔོན་ཆད་ཆུང་མ་ཞིག་གིས་ཁྱིམ་ཚང་ཕར་ལ་འཕངས་ཏེ་བྲོས་སོང་།
མི་རྐྱང་ཞིག་དང་འབྲེལ་བ་བཟུང་བར་འདུག ཁོ་གཉིས་ཀ་ཁ་ཅི་བྱས་
ཐུག་པ་དང་གྲོས་ཅི་ཞིག་བྱེད་པ་མི་ཤེས་མོད།
འོན་ཀྱང་གཅིག་གི་བློ་ལ་
གཅིག་བབས་ཡོད་པ་ཤེས་ཐུབ། བཟའ་ཚང་ལྟ་བུ་བྱས་ཏེ་ཟླ་འགའ་ལ་
ཆབས་ཅིག་ཏུ་བསྡད། ཁ་དཔེ་ལ“ཨ་གསར་ལ་འོ་དྲི་བྲོ། བསྡད་ཀིན་
བསྡད་ཀིན་སྐྱུར་དྲི་བྲོ”ཟེར་བ་བཞིན་དུས་ཚོད་ཡུན་རིང་མ་འགོར་བར་་་
མི་རྐྱང་གིས་ཆུང་མ་དེ་ལ་གཅར་རྡུང་དྲག་པོ་བྱས་ཏེ་ཉལ་སར་འཕངས།
ཁ་ངོ་ལ་རྨ་ཁ་བཏོད་པར་འདུག སྐབས་ཐོག་དེར་ཆུང་མ་ཡུལ་ནས་ཉིན་
ཁ་ཤས་རིང་ལ་སྒོར་མ་བུད་ཅིང་། མཚམས་པ་མཚམས་ཁང་དུ་འཛུལ་
བ་དང་ཁྱད་པར་མི་འདུག རིམ་བཞིན་དུ་རྨས་དྲག་སྟེ། ཡང་སྒོ་རུ་སྒོ་ལ་
རྒྱུག་པར་ཅིག་གིས་ཁ་མཚར་འདི་སྐད་བླངས།
ཁྱོད་ཆུང་མ་མི་འདུག་འབྲོ་གི །
ཡུལ་ཕར་ལ་འཕེན་ཡག་བྱེད་ཀི །
ཕོ་མགོ་སྟོང་ལག་ལ་ཤོར་གི །
ངོ་རིང་ཐུང་མ་ཞིག་གཤག་གི །
28

གཤིས་དང་མའི་ཡན་ལ་འཆོར་གི
ཐོག་ཐོག་ལ་ཁྲག་མོག་ལྡུག་གི །
ཤ་གསོན་པོ་ཐོག་ན་མེད་ཀི །
སྡུག་རིན་པ་མེད་ནོ་ཉོ་གི །
སྐྱིད་བདེ་བ་མེད་ལ་སྡུག་གི །
སྣ་སྣེ་མོ་ཐོད་ཅིག་ཐུག་གི །
ཉིན་འགའ་ལ་དལ་ལ་འབབ་ཀི །
ངོ་སྐྱི་མོ་རྨ་ཁ་སོས་ཀི །
ཤ་རུས་པའི་ན་ཟུག་བརྗེད་ཀི །
སྨྱོ་འཕར་ས་སྨྱོ་རྟགས་སྟོན་གི །
གཤིས་དང་མའི་ཡན་དུ་འཆོར་གི །
དེ་ལྟར་སྨྲས་རྗེས། ཁོ་མོས་མགོ་བོ་བསྒུར་ནས་ཉན་པར་འདུག ཁ་
ལ་འཇམ་པོ་དང་རྩུབ་མོ་གོ་མ་མྱོང་བ་ག་ལ་ཡོད། དེ་རེ་རེ་སྙིགས་དོར་
བཅུད་ལེན་བྱེད་པ་གཅིག་ཀྱང་མེད། "རི་ཆུ་སྤོར་སླ། །རང་གཤིས་
བསྒྱུར་དཀའ། །”ཟེར་བའི་དཔེ་དང་འདྲ། ཤ་རུས་པའི་རྨ་ཁ་ཟབ་མོས་
གཤིས་ཀར་འགྱུར་ལྡོག་མ་བྱུང་ན་ཐབས་གཞན་པ་ཅི་རིགས་བཀོད་རུང་་
ལན་ཆགས་རེད་དོ། །
29

དགོད་གཏམ་ཐོས་པ་འཛུམ་ཤོར།